Вынікі больш як дзясятка даследаванняў сведчаць аб тым, што паміж перапыненнем цяжарнасці і наркатычнай залежнасцю існуе сувязь. Адно з гэтых даследаванняў праводзілася сярод жанчын, якія раней не хварэлі на наркатычную залежнасць або таксікаманію. Вынікі яго паказалі, што жанчыны, якія зрабілі аборт падчас першай цяжарнасці, у 4,5 разы часцей пачынаюць ужываць алкаголь і наркотыкі, чым жанчыны, якія захавалі першую цяжарнасць16. Увогуле, для жанчынаў, якія перажылі аборт, характэрная агульная схільнасць да таго, каб трапіць у залежнасць: ад наркотыкаў, алкаголю, ежы і г.д. Прычым, калі казаць пра ежу, то жанчына можа трапіць у дзве супрацьлеглыя крайнасці — празмерна ўжываць ежу ці, наадварот, страчваць апетыт і амаль не есці17.